Jági-tanösvény
A Jági-tanösvény a Duna–Ipoly Nemzeti Park területén, közigazgatásilag pilisszentiváni területen kialakított tanösvény. Hat állomást tartalmazó, 3,5 kilométeres útvonala, amely a Nagy-Szénás hegytömbjének közvetlen közelében, nagyrészt Európa diplomás területen halad, csekély szintemelkedést tartalmaz, így könnyűszerrel bejárható akár kisgyerekes családoknak, időseknek is, másfél-két óra alatt.

Leírása 

A tanösvény, melynek útjelzése a kislevelű hárs zöld színű levele, Pilisszentiván sporttelepének parkolójából indul, széles erdészeti úton, a Vadász-réti-patak völgyében (bár az első kb. egy kilométeres szakaszon a patak általában nem látható, vize a völgy vastag üledékrétegében, a felszín alatt folyik). Első állomása a Fehér-hegy oldalában kialakított kis kőfejtőnél található, majd innen továbbhaladva rövidesen eléri a Jági-tavat. A szinte minden irányból erdőkkel övezett, hangulatos kis tó a Vadász-réti-patak duzzasztásával jött létre, vízében gazdag béka- és vízirovar-fauna él, melyeknek néhány érdekes egyedét akár a parton szemlélődve is megfigyelhetjük. A tó délkeleti partján emelkedő kis domb tetején szépen kiépített, árnyékos pihenőhely található, ahol gyakran szerveznek bemutató jellegű, illetve kutatási célú madárgyűrűzéseket egyaránt.

A tó mellett elhaladva a tanösvény nyugatnak fordul és egy akácoson átvágva a Vadász-réti-patak árka mentén halad, annak déli partján. Mintegy másfél kilométer után az útvonal északnak fordul, egy fahídon átvezet a völgy északi oldalára, majd ott pár száz méteren még továbbra is a patakkal párhuzamos marad az iránya. Ezen a szakaszon észak felől egy irtásföld, a Vadász-rét határolja az útvonalat, ahol pedig a rét véget ér, ott a tanösvény útvonala északnak fordul. Itt található az útvonal legmagasabb pontja, 290 méteres tengerszint feletti magasságban, ugyanitt egy kilátó is áll, amit a nemzeti park a Pesthidegkúti Waldorf Iskola tanáraival és diákjaival közösen épített, és ahonnan jól belátható a Solymári-völgyet dél felől határoló hegyek szinte mindegyike.

A kilátó után a tanösvény útvonala erdőbe ér, ahol keresztezni kell (egy fából ácsolt létrán) egy vadvédelmi kerítést is. Az út itt egy keskeny, de a szálerdőben jól kivehető ösvényen halad, érinti a már elapadt Hársas-forrást és a forrásnál kiépített egykori pihenőhely maradványait, majd röviddel arrébb kiér az erdőfoltból, ami előtt ismét át kell jutni a vadvédelmi kerítés túloldalára, egy újabb létra segítségével. Innentől az útvonal egy bokros ligeterdőben halad, az Aranyhegyi-patak legfelső szakaszának völgyében, néhány tíz méterre a patak folyásától; ez a szakasz különösen az ösvényt határoló galagonyabokrok virágzása idején nagyon hangulatos. Ezen a szakaszon a tanösvény elhalad a környékbeli népi vallásosság egy érdekes építménye, egy úgynevezett képoszlop vagy képkő mellett. Az ilyen képkövek állítása jellemző volt Magyarország több németlakta településén, így Pilisszentivánon is; a kőből faragott, egy-egy szentképet tartalmazó oszlopok egyaránt szolgáltak emlékhelyként és imádkozó helyként is. A tanösvény utolsó szakasza már a falu házai mellett vezet vissza a kiindulási pontra, a sportpályára.

Megközelítés 
A tanösvény kiindulási- és egyben végpontja, a pilisszentiváni sporttelep tömegközlekedéssel az Árpád hídtól induló 830-as és a 832-es buszokkal érhető el a Pilisszentiván, Szabadság út 126. nevű megállónál leszállva, ahonnan pár perces séta a sporttelep.

Nevének eredete 
A tanösvény a nevét onnan kapta, hogy pilisszentiváni német népnyelvben az útvonala által határolt irtásrét, a Vadász-rét, az attól délre húzódó Vadász-réti-patak vagy -árok, illetve az annak duzzasztásával létrejött tó is a Jági nevet viseli, ami a vadászt jelentő német Jäger szó helyi tájnyelvi megfelelője.

Források 

 http://www.dinpi.hu/index.php?pg=menu_1281

Budai-hegység
Természetjárás
Pilisszentiván
Tanösvények
A Jági-tanösvény a Duna–Ipoly Nemzeti Park területén , közigazgatásilag pilisszentiváni területen kialakított tanösvény . Hat állomást tartalmazó,5 kilométeres útvonala , amely a Nagy-Szénás hegytömbjének közvetlen közelében , nagyrészt Európa diplomás területen halad , csekély szintemelkedést tartalmaz , így könnyűszerrel bejárható akár kisgyerekes családoknak , időseknek is , másfél-két óra alatt . Leírása A tanösvény , melynek útjelzése a kislevelű hárs zöld színű levele , Pilisszentiván sporttelepének parkolójából indul , széles erdészeti úton , a Vadász-réti-patak völgyében ( bár az első kb. egy kilométeres szakaszon a patak általában nem látható , vize a völgy vastag üledékrétegében , a felszín alatt folyik ) . Első állomása a Fehér-hegy oldalában kialakított kis kőfejtőnél található , majd innen továbbhaladva rövidesen eléri a Jági-tavat . A szinte minden irányból erdőkkel övezett , hangulatos kis tó a Vadász-réti-patak duzzasztásával jött létre , vízében gazdag béka- és vízirovar-fauna él , melyeknek néhány érdekes egyedét akár a parton szemlélődve is megfigyelhetjük . A tó délkeleti partján emelkedő kis domb tetején szépen kiépített , árnyékos pihenőhely található , ahol gyakran szerveznek bemutató jellegű , illetve kutatási célú madárgyűrűzéseket egyaránt . A tó mellett elhaladva a tanösvény nyugatnak fordul és egy akácoson átvágva a Vadász-réti-patak árka mentén halad , annak déli partján . Mintegy másfél kilométer után az útvonal északnak fordul , egy fahídon átvezet a völgy északi oldalára , majd ott pár száz méteren még továbbra is a patakkal párhuzamos marad az iránya . Ezen a szakaszon észak felől egy irtásföld , a Vadász-rét határolja az útvonalat , ahol pedig a rét véget ér , ott a tanösvény útvonala északnak fordul . Itt található az útvonal legmagasabb pontja, méteres tengerszint feletti magasságban , ugyanitt egy kilátó is áll , amit a nemzeti park a Pesthidegkúti Waldorf Iskola tanáraival és diákjaival közösen épített , és ahonnan jól belátható a Solymári-völgyet dél felől határoló hegyek szinte mindegyike . A kilátó után a tanösvény útvonala erdőbe ér , ahol keresztezni kell ( egy fából ácsolt létrán ) egy vadvédelmi kerítést is . Az út itt egy keskeny , de a szálerdőben jól kivehető ösvényen halad , érinti a már elapadt Hársas-forrást és a forrásnál kiépített egykori pihenőhely maradványait , majd röviddel arrébb kiér az erdőfoltból , ami előtt ismét át kell jutni a vadvédelmi kerítés túloldalára , egy újabb létra segítségével . Innentől az útvonal egy bokros ligeterdőben halad , az Aranyhegyi-patak legfelső szakaszának völgyében , néhány tíz méterre a patak folyásától ; ez a szakasz különösen az ösvényt határoló galagonyabokrok virágzása idején nagyon hangulatos . Ezen a szakaszon a tanösvény elhalad a környékbeli népi vallásosság egy érdekes építménye , egy úgynevezett képoszlop vagy képkő mellett . Az ilyen képkövek állítása jellemző volt Magyarország több németlakta településén , így Pilisszentivánon is ; a kőből faragott , egy-egy szentképet tartalmazó oszlopok egyaránt szolgáltak emlékhelyként és imádkozó helyként is . A tanösvény utolsó szakasza már a falu házai mellett vezet vissza a kiindulási pontra , a sportpályára . Megközelítés A tanösvény kiindulási- és egyben végpontja , a pilisszentiváni sporttelep tömegközlekedéssel az Árpád hídtól indulóas és aes buszokkal érhető el a Pilisszentiván , Szabadság út nevű megállónál leszállva , ahonnan pár perces séta a sporttelep . Nevének eredete A tanösvény a nevét onnan kapta , hogy pilisszentiváni német népnyelvben az útvonala által határolt irtásrét , a Vadász-rét , az attól délre húzódó Vadász-réti-patak vagy -árok , illetve az annak duzzasztásával létrejött tó is a Jági nevet viseli , ami a vadászt jelentő német Jäger szó helyi tájnyelvi megfelelője . Források http://www.dinpi.hu/index.php?pg=menu_1281 Budai-hegység Természetjárás Pilisszentiván Tanösvények